**Gordon Duncan** (14. mai 1964–14. desember 2005) var ein skotsk sekkepipespelar, fløytespelar og komponist, fødd i Turriff i Aberdeenshire.

Bakgrunn
--------

Duncan vart fødd i Turriff i Aberdeenshire den 14. mai 1964. Foreldra hans var forpaktaren og balladesongaren Jock Duncan og Frances Duncan. Jock Duncan blei medlem av North of Scotland Hydro-Electric Board kort tid etter at Duncan var fødd, og familien flytta til Thurso og deretter til Pitlochry. Gordon fekk opphavleg opplæring av far sin. Han byrja spela sekkepipe då han var 10 år, og vann mange junior-konkurransar under rettleiinga til Walter Drysdale. Han byrja å miste interessa for konkurransespel då han var 18 år, og var blitt snikkarlærling.

Karriere
--------

Han fekk merksemd frå folkemusikkgrupper, og drog på turnéar i USA og Europa med Tannahill Weavers, Wolfstone og Cæolbeg. Han blei tilknytt Dougie MacLean, og spelte blekkfløyte på albuma hans. Han byrja å komponera kort tid seinar, etter å ha reist gjennom Europa og opplevd andre musikktradisjonar, særleg bretonsk musikk.

Han var ein svært innverknadsrik sekkepipespelar som braut grensene til tradisjonell sekkepipemusikk. Han var medlem av Vale of Atholl Pipe Band, og speidde òg med Atholl Highlanders, i tillegg til å bli signert av Greentrax som soloartist.

Duncan skapte ein ny stil med idiosynkratisk sekkepipemusikk. Han nytta òg sekkepipe i ein versjon av AC/DC sin som «Thunderstruck». Musikken hans er blitt høyrt ved T in the Park, Celtic Connections, Celtic Colours i Canada, Lorient-festivalen i Bretagne, der han to gongar vann MacAllan Trophy, og Fleadh Cheoil i Irland.

Han arbeidde som renovasjonsarbeidar, og var kjend for å skribla komposisjonar på sigarettpakkar medan han var på jobb.

Komposisjonar
-------------

Duncan skreiv over hundre melodiar i livet sitt. Det kanskje best kjende verket hans, «Andy Renwick's Ferret», blei framført og spelt inn internasjonalt.

Han arrangerte musikk for sekkepipekorpsa Vale of Atholl og ScottishPower.

Død
---

14. desember 2005 blei Duncan funnen død heime i Perthshire etter ein lang kamp med alkoholisme. Graveferda hans blei haldnad ved Pitlochry Church of Scotland og hadde hundrevis av sekkepipespelarar til stades.

I 2007 blei det halde ein konsert til minne om han, *A National Treasure*, i Perth arrangert av Gordon Duncan Memorial Trust. Dei neste fire åra synte BBC fram denne konserten. I januar 2016 blei det halde ein ny minnekonsert, *Just for Gordon - Celebrating a National Treasure, ved* Glasgow Royal Concert Hall som del av Celtic Connections.

Privatliv
---------

Duncan hadde ei kone, Mary, og ein son, Gordon, to systrar, og ein bror, Ian Duncan, som òg er sekkepipespelar.

Diskografi
----------

Gordon Duncan spelte inn tre soloalbum, og eit album til blei samla og gjeve ut etter at han døydde av tidlegare oppteke materiale.

* *Just for Seumas* (1994)
* *Circular Breath* (1997)
* *Thunderstruck* (2003)
* *Just for Gordon* (2007)


1. 1 2 3 4 5 6 7  Gilchrist, Jim (20 December 2005). «Obituary: Gordon Duncan». *The Scotsman*. s. 33. Henta 7 April 2022.
2. 1 2 3 4 5 6  Adams, Rob (22 December 2005). «Gordon Duncan; Renowned musician and composer». *The Herald* (Glasgow). s. 16. Henta 27 December 2016.
3. ↑  Adams, Rob (13 December 1990). «THEATRE / Brand new bag; Rob Adams reports on attempts to breathe new life into an ancient tradition». *The Independent* (London). s. 14.
4. ↑  «Young pipers heading off in new directions». *The Scotsman*. 15 August 2005. Henta 27 December 2016.
5. 1 2 3  «Funeral of renowned piper who died at 41». *Aberdeen Evening Express*. 21 December 2005. s. 18.
6. 1 2  McDonald, Graham (20 June 2001). «Night with piper far from highland fling». *Canberra Times* (Australia). s. 8.
7. 1 2 3  English, Spaul (31 December 2011). «Just for Gordon Sunday, BBC Alba, Pipers' Champion; Piper was Regarded as One of the Most Innovative Performers and Composers». *Daily Record*. s. 16–17.
8. 1 2  «Gordon Duncan: 1964–2006.(Obituary)». *Sing Out!*. 22 March 2006. Arkivert frå originalen 29 June 2014. Henta 20 May 2014 – via HighBeam.
9. ↑  «Gordon Duncan». Allmusic. Henta 13 April 2013.
10. ↑  Gilchrist, Jim (20 September 2012). «Review : Folk, Jazz, Etc : Blowing up a storm in celebration of piper Duncan's legacy». *The Scotsman*. s. 10. Henta 27 December 2016.
11. ↑  Adams, Rob (26 September 2011). «A National Treasure V, Perth Concert Hall». *The Herald* (Glasgow). s. 17. Henta 13 April 2013.
12. ↑  «The Gordon Duncan Memorial Trust». The Gordon Duncan Memorial Trust. Henta 13 April 2013.
13. ↑  «Celtic Connections 2016: Director Donald Shaw picks 10 highlights». *BBC News*. 14 January 2016.
14. ↑  «Just For Gordon (CD)». Foot Stompin' Celtic Music. Henta 20 May 2014.
15. ↑  «Gordon Duncan». Henta 13 April 2013.